Biden këmbëngul për ndryshimin e rregullores së Senatit 
Ligjvënësit demokratë kërkojnë ndryshimin e rregullave të votimit në Senat për të mundësuar miratimin e ligjit për të drejtën e votës 
Presidenti Joe Biden dhe ligjvënësit demokratë po manovrojnë këtë javë për të ndryshuar rregullat e Senatit dhe për të mundësuar zhvillimin e një debati mbi projekt-ligjin për të drejtën e votës, që është bllokuar prej muajsh nga republikanët. Kjo përballje ka arritur pikën kulmore të një debati të ashpër mbi procesin demokratik. Presidenti Joe Biden ishte të enjten në Kongres në përpjekje për të bindur ligjvënësit, që të miratojnë një projekt-ligj të rëndësishëm për të drejtën e votës. tha Presidenti Biden. Pas muajsh përpjekjesh të dështuara për të miratuar legjislacionin në një Senat të ndarë 50 me 50, Presidenti Biden inkurajoi demokratët që të ndryshojnë rregulloren e votimit, duke eliminuar të ashtuquajturin “filibuster”, sipas së cilit, çdo ligj mund të bllokohet nga një pakicë senatorësh, nëse ligji nuk siguron 60 vota. tha zëdhënësja e Shtëpisë së Bardhë Jen Psaki. Por Shtëpia e Bardhë nuk arriti të bindte senatoren demokrate Kyrsten Sinema të mbështesë ndryshimin e rregullores së votimit. tha Senatorja Kyrsten Sinema. Argumenti i saj për kompromis e radhit atë përkrah republikanëve, të cilët thonë se ndryshimi i rregullave të Senatit do të ishte i dëmshëm për demokracinë amerikane dhe vazhdimisht kanë bllokuar çdo përpjekje për të debatuar për projekt-ligjin për të drejtat e votës. u shpreh me ironi udhëheqësi i republikanëve në Senat, Mitch McConell. Demokratët thonë se projekt-ligji i tyre vjen në një moment vendimtar për vendin, pasi do të zgjeronte qasjen në kutitë e votimit për pakicat, duke përfshirë popullsinë me ngjyrë, që është përballur me dekada diskriminimi dhe pengesa për të votuar. ”, tha demokrati Schumer. Shumë anketa të opinionit publik tregojnë se shumë amerikanë i mbështesin idetë e ligjit për të drejtën e votës, por janë të ndarë përgjatë vijave partiake, kur flitet për ndryshimin e rregullores së votimit në Senat. Demokratët pritet të përpiqen, dhe të dështojnë, për të bërë ndryshimin e rregullave këtë fundjavë.